b'\n_START_ARTICLE_\nP\xc3\xa4\xc3\xa4telaite\n_START_PARAGRAPH_\nP\xc3\xa4\xc3\xa4telaite (lyh: DTE, Data Terminal Equipment, usein my\xc3\xb6s terminaali) on tietoliikenneyhteyden p\xc3\xa4\xc3\xa4ss\xc3\xa4 oleva laite, jonka avulla varsinainen kommunikointi tietoliikenneyhteyden yli tapahtuu. P\xc3\xa4\xc3\xa4telaitteilla on kaksi teht\xc3\xa4v\xc3\xa4\xc3\xa4: muuntaa k\xc3\xa4ytt\xc3\xa4j\xc3\xa4n tieto tietoliikenneyhteyden l\xc3\xa4pi v\xc3\xa4litett\xc3\xa4viksi signaaleiksi ja toimia verkkoon dataa l\xc3\xa4hett\xc3\xa4v\xc3\xa4n\xc3\xa4 asemana, joka v\xc3\xa4litt\xc3\xa4\xc3\xa4 signaalia linkkiprotokollan mukaan._NEWLINE_P\xc3\xa4\xc3\xa4telaitteita ovat esimerkiksi puhelimet (puhelinverkon p\xc3\xa4\xc3\xa4telaite), matkapuhelimet (GSM-verkon p\xc3\xa4\xc3\xa4telaite) tai tietokoneet (esimerkiksi Ethernet-verkon p\xc3\xa4\xc3\xa4telaite). Sanaa k\xc3\xa4ytet\xc3\xa4\xc3\xa4n esimerkiksi koulutustoiminnassa: lyhenteell\xc3\xa4 BYOD (Bring Your Own Device) tarkoitetaan, ett\xc3\xa4 ty\xc3\xb6skentely tapahtuu opiskelijan omalla p\xc3\xa4\xc3\xa4telaitteella, olipa se mik\xc3\xa4 hyv\xc3\xa4ns\xc3\xa4.'